64-ы батальён быў сфармаваны 1 лютага 1944 года у Глыбокім як вартавы. У траўні 1944 года батальён атрымаў статус палявога. Найпраўдападобней, батальён так ніколі і не дасягнуў баявога стану, бо, станам на 29 лютага 1944 года, налічваў толькі 65 чалавек. У чэрвені батальён быў эвакуяваны ў Польшчу з-за савецкага наступлення на Беларусь. Пазней батальён увайшоў у склад 2-га палка брыгады Зіглінга.